CELEX: 32011R1210
Language: fi
Date: 2011-11-23 00:00:00
Title: Komission asetus (EU) N:o 1210/2011, annettu 23 päivänä marraskuuta 2011 , asetuksen (EU) N:o 1031/2010 muuttamisesta erityisesti ennen vuotta 2013 huutokaupattavien kasvihuonekaasujen päästöoikeuksien määrän vahvistamiseksi  ETA:n kannalta merkityksellinen teksti

24.11.2011   
            
            
               FI
            
            
               Euroopan unionin virallinen lehti
            
            
               L 308/2
            
         KOMISSION ASETUS (EU) N:o 1210/2011,
   annettu 23 päivänä marraskuuta 2011,
   asetuksen (EU) N:o 1031/2010 muuttamisesta erityisesti ennen vuotta 2013 huutokaupattavien kasvihuonekaasujen päästöoikeuksien määrän vahvistamiseksi
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 3 d artiklan 3 kohdan ja 10 artiklan 4 kohdan,
   sekä katsoo seuraavaa:
   
               (1)
            
            
               Kasvihuonekaasujen päästöoikeuksien kaupan järjestelmän toteuttamisesta yhteisössä annetun Euroopan parlamentin ja neuvoston direktiivin 2003/87/EY mukaisen kasvihuonekaasujen päästöoikeuksien huutokaupan ajoituksesta, hallinnoinnista ja muista näkökohdista 12 päivänä marraskuuta 2010 annetussa komission asetuksessa (EU) N:o 1031/2010 (2) säädetään, että vuosina 2011 ja 2012 huutokaupattavien päästöoikeuksien määrät olisi vahvistettava niin pian kuin käytännössä mahdollista mainitun asetuksen antamisen jälkeen. Näin vahvistetut määrät luetellaan mainitun asetuksen liitteessä. Määrän vahvistamisen perimmäisenä tavoitteena on varmistaa, että unionin päästökauppajärjestelmän toiselta päästökauppakaudelta siirrytään saumattomasti kolmannelle päästökauppakaudelle, mikä on jälkimarkkinoiden moitteettoman toiminnan edellytys.
            
         
               (2)
            
            
               Vahvistettaessa vuosina 2011 ja 2012 huutokaupattavia määriä olisi otettava asianmukaisesti huomioon erityisesti seuraavat tekijät, jotka määräävät päästöoikeuksien tarjonnan ja kysynnän: etenkin energia-alan tarve suojata hinnat sääntöjen noudattamiseksi kolmannen päästökauppakauden ensimmäisinä vuosina; päästöoikeuksien määrä, joka on voimassa toisella päästökauppakaudella mutta joka ei ole sääntöjen noudattamisen kannalta tarpeellinen kyseisellä päästökauppakaudella ja joka on suurelta osin teollisuudenalojen hallussa; mainittujen päästöoikeuksien osuus, joka on myyty ja joka todennäköisesti myydään markkinoilla toisella päästökauppakaudella; puhtaan kehityksen mekanismiin tai yhteistoteutukseen kuuluvista päästöjenvähennyshankkeista peräisin olevien sertifioitujen päästövähennysten ja päästövähennysyksiköiden määrä, joka EU:n päästökauppajärjestelmään kuuluvilla toiminnanharjoittajilla on käytettävissään hintojen suojaamista tai päästöoikeuksien palauttamista varten sekä kolmannella päästökauppakaudella käyttöön otettavasta uusien osallistujien varannosta peräisin olevien päästöoikeuksien muuntaminen rahaksi, jotta voidaan tukea demonstrointihankkeita, jotka koskevat hiilidioksidin talteenottoa ja varastointia sekä innovatiivisia uusiutuvan energian teknologioita (NER300-rahoitus), sellaisten kaupallisten demonstrointihankkeiden, joiden tavoitteena on ympäristön kannalta turvallinen hiilidioksidin talteenotto ja geologinen varastointi, ja innovatiivisia uusiutuviin energialähteisiin liittyviä teknologioita käsittelevien demonstrointihankkeiden rahoittamista koskevista perusteista ja toimenpiteistä Euroopan parlamentin ja neuvoston direktiivillä 2003/87/EY perustetun yhteisön kasvihuonekaasujen päästöoikeuksien kaupan järjestelmän yhteydessä 3 päivänä marraskuuta 2010 annetun komission päätöksen 2010/670/EU (3) mukaisesti. Vaikka kaikkiin näihin tekijöihin liittyy eriasteista epävarmuutta, on tärkeää, että vuonna 2012 huutokaupattava määrä vahvistetaan oikea-aikaisesti.
            
         
               (3)
            
            
               Näiden tekijöiden perusteella tehdyn arvioinnin mukaan voidaan todeta, että vuonna 2011 ei pitäisi huutokaupata päästöoikeuksia, jotka ovat voimassa kolmannella päästökauppakaudella.
            
         
               (4)
            
            
               Huutokauppakalenterit, jotka koskevat päästöoikeuksien huutokauppaamista vuonna 2012, olisi vahvistettava niin, että huutokaupat vaikuttavat mahdollisimman vähän jälkimarkkinoiden toimintaan, mutta samalla olisi varmistettava, että huutokaupat ovat riittävän suuria houkuttelemaan riittävästi osallistujia. Siirtyminen siirtymävaiheen huutokauppapaikoilla suoritettavista huutokaupoista varsinaisilla huutokauppapaikoilla suoritettaviin huutokauppoihin olisi tehtävä helpoksi. Lisäksi yksittäisissä tarkkaan määritellyissä tilanteissa voi olla perusteltua tehdä muutoksia jo julkaistuun huutokauppakalenteriin.
            
         
               (5)
            
            
               Koska voidaan olettaa, että huutokaupattavien päästöoikeuksien siirtäminen tapahtuu ajoissa, ei ole tarpeen huutokaupata väliaikaisesti termiinejä ja futuureja. On kuitenkin suotavaa hankkia siirtymävaiheen huutokauppapaikka, jotta voidaan lieventää riskiä, joka liittyy sen huutokauppapaikan hankkimiseen, johon asetusta sovelletaan täysimääräisesti. Koska asetuksen täysimääräinen soveltaminen on tärkeää, ei huutokauppoja pitäisi pitää siirtymävaiheen huutokauppapaikoissa pidempään kuin on tarpeen. Siirtymävaiheen huutokauppapaikan nimeämistä olisi helpotettava siten, että huutokauppojen järjestämiselle siirtymävaiheen huutokauppapaikassa asetetaan vähemmän vaatimuksia, kuten on jo säädetty termiinien ja futuurien huutokauppaamisen osalta. Hankittavat palvelut voivat tällä tavoin olla samantyyppisiä kuin jo markkinoilla olevat palvelut. Siirtymävaiheen huutokauppapaikassa suoritettaviin huutokauppoihin ei myöskään ole välttämätöntä soveltaa Euroopan parlamentin ja neuvoston direktiivin 2004/39/EU (4) III osaston saattamiseksi osaksi kansallista lainsäädäntöä annettuja kansallisia toimenpiteitä. Vastaavasti olisi kohtuutonta edellyttää, että siirtymävaiheen huutokauppapaikan toimilupa päivitetään huutokauppa-asetuksen vaatimusten mukaisesti. Jotta kuitenkin voidaan varmistaa markkinoiden tehokas valvonta, tämän asetuksen säännöksiä, jotka koskevat markkinoiden väärinkäytön estämistä, olisi sovellettava siirtymävaiheen huutokauppapaikassa suoritettaviin huutokauppoihin siitä hetkestä, jona kyseessä oleva jäsenvaltio on pannut asiaa koskevat säännökset täytäntöön kansallisessa lainsäädännössä. Näin edistetään ehdokkaana olevien huutokauppapaikkojen tasapuolisia toimintaedellytyksiä ilman, että huutokauppojen aloittaminen edellyttäisi mainittujen säännösten täytäntöönpanoa. Tämä koskee erityisesti sellaista siirtymävaiheen huutokauppapaikkaa, joka hankitaan yhteisellä hankintamenettelyllä, mutta myös niiden jäsenvaltioiden nimeämiä siirtymävaiheen huutokauppapaikkoja, jotka eivät ole mukana yhteisessä toimessa ja nimeävät oman huutokauppapaikkansa.
            
         
               (6)
            
            
               Ei ole tarpeen jakaa huutokauppapaikkojen lukumäärän mukaan sitä huutokauppatarkkailijaan liittyvien kustannusten osuutta, joka johtuu komission hankkimista palveluista.
            
         
               (7)
            
            
               Jotta yhteisen huutokauppapaikan nimeämistä koskevan yhteisen hankintamenettelyn valmistelut ja toteuttaminen sujuisivat tehokkaasti ja asianmukaisesti, on suotavaa tietää ajoissa jäsenvaltioiden osallistumisesta tähän yhteiseen toimeen. Tästä syystä voi joissakin tilanteissa olla mahdollista, että jäsenvaltiolle, joka aloittaa yhteisen huutokauppapaikan käytön myöhemmässä vaiheessa, aiheutuu huutokauppapaikan palveluista kustannuksia, joita ei aiheudu sellaiselle jäsenvaltiolle, joka osallistuu yhteiseen toimeen alusta alkaen.
            
         
               (8)
            
            
               Huutokaupanpitäjien ja huutokauppatarkkailijan nimeäminen on erittäin tärkeää huutokauppojen asianmukaisen järjestämisen kannalta, eikä huutokauppoja voida yleensä järjestää ennen kuin huutokaupanpitäjien ja huutokauppatarkkailijan ja huutokauppapaikkojen välillä on tehty järjestelyjä ja ne ovat tulleet voimaan. Nämä järjestelyt olisi pantava täytäntöön asianmukaisesti, mutta niiden toteuttamatta jättämiseen tai toteuttamiseen liittyvien riitojen ei pitäisi automaattisesti johtaa siihen, että huutokaupoista pidätetään päästöoikeuksia.
            
         
               (9)
            
            
               Huutokauppatarkkailija nimetään komission ja jäsenvaltioiden yhteisen hankintamenettelyn perusteella. Vaikka periaatteena on, että kaikki jäsenvaltiot osallistuvat tähän yhteiseen toimeen, on asianmukaista säätää säännöistä, joita sovelletaan jäsenvaltion liittyessä toimeen vasta myöhemmässä vaiheessa. Lisäksi jäsenvaltioiden, jotka ovat päättäneet nimetä oman huutokauppapaikan, olisi voitava liittyä yhteiseen toimeen ainoastaan sitä varten, että ne voivat käyttää yhteistä huutokauppapaikkaa, mikäli niiden omaa huutokauppapaikkaa ei ole luetteloitu, tämän kuitenkaan rajoittamatta niiden tarkkailija-asemaa kyseisessä yhteisessä toimessa.
            
         
               (10)
            
            
               Tarjouksia peruuttamalla tapahtuvan sisäpiirikaupan riskiä olisi vähennettävä. Jos tällainen toiminta ei kuulu Euroopan parlamentin ja neuvoston direktiivin 2003/6/EY (5) soveltamisalaan, olisi sovellettava huutokauppa-asetuksen asiaa koskevia säännöksiä.
            
         
               (11)
            
            
               Tässä muutossäädöksessä olisi säädettävä, että huutokauppa-asetukseen tehdään rajallinen lukumäärä teknisiä selvennyksiä ja korjauksia.
            
         
               (12)
            
            
               Sen vuoksi asetusta (EU) N:o 1031/2010 olisi muutettava.
            
         
               (13)
            
            
               Huutokauppojen ennakoitavuuden ja oikea-aikaisuuden varmistamiseksi tämän asetuksen olisi tultava voimaan kiireellisesti.
            
         
               (14)
            
            
               Tässä asetuksessa säädetyt toimenpiteet ovat ilmastonmuutoskomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 1031/2010 muuttaminen
   Muutetaan asetus (EU) N:o 1031/2010 seuraavasti:
   
               1.
            
            
               Korvataan 3 artiklan 43 kohdan f alakohta seuraavasti:
               
                           ”f)
                        
                        
                           direktiivin 2004/39/EY 4 artiklan 1 kohdan 20 alakohdan b alakohdassa tarkoitettua kotijäsenvaltiota tämän asetuksen 28 artiklan 4 ja 5 kohdan, 35 artiklan 4, 5 ja 6 kohdan sekä 42 artiklan 1 kohdan soveltamiseksi;”
                        
                     
         
               2.
            
            
               Muutetaan 4 artikla seuraavasti:
               
                           a)
                        
                        
                           Korvataan 2 kohta seuraavasti:
                           ”2.   Kukin jäsenvaltio huutokauppaa päästöoikeuksia joko kahden päivän spotteina tai viiden päivän futuureina.”.
                        
                     
                           b)
                        
                        
                           Poistetaan 3 kohta.
                        
                     
         
               3.
            
            
               Korvataan 6 artiklan 1 kohdan toinen ja kolmas alakohta seuraavasti:
               ”Yksi erä, jonka 26 artiklan 1 kohdan tai 30 artiklan 1 kohdan mukaisesti nimetty huutokauppapaikka huutokauppaa, on 500 päästöoikeutta.
               Yksi erä, jonka 26 artiklan 2 kohdan tai 30 artiklan 2 kohdan mukaisesti nimetty huutokauppapaikka huutokauppaa, on 500 tai 1 000 päästöoikeutta.”.
            
         
               4.
            
            
               Korvataan 8 artiklan 4 kohdan ensimmäinen alakohta seuraavasti:
               ”4.   Jäljempänä 26 artiklan 1 tai 2 kohdan mukaisesti nimetyn huutokauppapaikan on kuudennesta huutokaupasta lähtien tai aikaisemmin järjestettävä direktiivin 2003/87/EY III luvun soveltamisalaan kuuluvien päästöoikeuksien huutokauppoja vähintään viikoittain sekä mainitun direktiivin II luvun soveltamisalaan kuuluvien päästöoikeuksien huutokauppoja vähintään kerran kahdessa kuukaudessa, lukuun ottamatta vuotta 2012, jolloin mainittujen huutokauppapaikkojen on huutokaupattava mainitun direktiivin III luvun soveltamisalaan kuuluvia päästöoikeuksia vähintään kerran kuukaudessa.”.
            
         
               5.
            
            
               Korvataan 10 artiklan 1 kohta seuraavasti:
               ”1.   Tämän asetuksen liitteessä I vahvistetaan kunkin jäsenvaltion osalta direktiivin 2003/87/EY III luvun soveltamisalaan kuuluva päästöoikeuksien määrä, joka on huutokaupattava vuonna 2012.”.
            
         
               6.
            
            
               Korvataan 10 artiklan 3 kohdan ensimmäinen alakohta seuraavasti:
               ”3.   Vuodesta 2013 kunakin kalenterivuonna huutokaupattavien direktiivin 2003/87/EY III luvun soveltamisalaan kuuluvien päästöoikeuksien määrä perustuu liitteeseen I ja huutokaupattavien päästöoikeuksien arvioon, jonka komissio määrittelee ja julkistaa mainitun direktiivin 10 artiklan 1 kohdan mukaisesti viimeistään edellisen vuoden 31 päivänä tammikuuta, tai komission alkuperäisen arvion viimeisimpään muutokseen, ottaen huomioon siinä määrin kuin se on mahdollista siirtymävaiheen maksutta jaettavat päästöoikeudet, jotka on vähennetty tai jotka vähennetään siitä päästöoikeuksien määrästä, jonka tietty jäsenvaltio muutoin huutokauppaisi direktiivin 2003/87/EY 10 artiklan 2 kohdan mukaisesti, kuten on säädetty mainitun direktiivin 10 c artiklan 2 kohdassa.”.
            
         
               7.
            
            
               Korvataan 11 artiklan 2 kohta seuraavasti:
               ”2.   Tämän asetuksen 26 artiklan 1 tai 2 kohdan mukaisesti nimettyjen huutokauppapaikkojen on perustettava tämän artiklan 1 kohdan mukaisesti tekemänsä määrittelyt ja julkaisut liitteeseen I ja 10 artiklan 3 kohdassa tarkoitettuun komission määrittelemään ja julkaisemaan arvioon huutokaupattavien päästöoikeuksien määrästä tai komission alkuperäisen arvion viimeisimpään muutokseen, mukaan luettuna kaikki mukautukset.”.
            
         
               8.
            
            
               Lisätään 14 artiklan 1 kohtaan alakohdat seuraavasti:
               
                           ”j)
                        
                        
                           päästöoikeuksien pidättäminen huutokaupoista 22 artiklan 5 kohdan mukaisesti tai 24 artiklan 1 kohdan toisen alakohdan mukaisesti;
                        
                     
                           k)
                        
                        
                           tarve estää se, että huutokauppapaikka toteuttaa tämän asetuksen tai direktiivin 2003/87/EY vastaisen huutokaupan.”.
                        
                     
         
               9.
            
            
               Korvataan 16 artiklan 2 ja 3 kohta seuraavasti:
               ”2.   Jäljempänä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on varmistettava, että sen huutokauppoihin voidaan osallistua turvallisesti ja luotettavasti internetissä sähköisen käyttöliittymän kautta.
               Lisäksi 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on annettava tarjoajille mahdollisuus osallistua sen huutokauppoihin käyttäen erityistä järjestelmän sähköiseen rajapintaan yhdistettyä käyttäjäkohtaista liittymää.
               3.   Jäljempänä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on tarjottava yksi tai useampia vaihtoehtoisia tapoja osallistua sen huutokauppoihin, jos pääasiallinen osallistumistapa ei ole käytettävissä mistä tahansa syystä edellyttäen, että tällaiset vaihtoehtoiset osallistumistavat ovat turvallisia ja luotettavia eikä niiden käyttö johda syrjintään tarjoajien välillä.”.
            
         
               10.
            
            
               Korvataan 17 artikla seuraavasti:
               ”17 artikla
               Koulutus ja neuvonta
               Jäljempänä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on tarjottava järjestämäänsä huutokauppaprosessia koskeva käytännöllinen verkkopohjainen koulutusmoduuli, mukaan luettuina ohjeistus siitä, miten tarvittavat lomakkeet täytetään ja toimitetaan edelleen, sekä tarjouksentekoa koskeva simulaatio. Huutokauppapaikan on myös asetettava saataville neuvontapalvelu, johon voi ottaa yhteyttä puhelimella, faksilla ja sähköpostilla kunakin kauppapäivänä vähintään virka-aikana.”
            
         
               11.
            
            
               Korvataan 18 artiklan 3 kohta seuraavasti:
               ”3.   Edellä 1 kohdan b tai c alakohdassa tarkoitetuilla henkilöillä on oikeus hakea lupaa tehdä suoria tarjouksia huutokaupoissa asiakkaittensa puolesta, jos he tekevät tarjouksia sellaisista huutokauppatuotteista, jotka eivät ole rahoitusvälineitä, ja jos se jäsenvaltio, johon ne ovat sijoittautuneet, on antanut lainsäädäntöä, joka mahdollistaa sen, että kyseisen jäsenvaltion toimivaltainen kansallinen viranomainen voi myöntää niille luvan tehdä tarjouksia asiakkaittensa puolesta.”.
            
         
               12.
            
            
               Korvataan 19 artiklan 1 ja 2 kohta seuraavasti:
               ”1.   Jos huutokauppapaikka järjestää jälkimarkkinan, 26 artiklan 1 kohdan tai 30 artiklan 1 kohdan mukaisesti osallistujat, jotka ovat 18 artiklan 1 tai 2 kohdan nojalla kelpoisia tekemään tarjouksia, voivat tehdä mainitun huutokauppapaikan järjestämissä huutokaupoissa suoria tarjouksia ilman, että niiltä vaaditaan muiden tarjouksentekolupaa koskevien vaatimusten täyttämistä edellyttäen, että kaikki seuraavat edellytykset täyttyvät:
               
                           a)
                        
                        
                           jäljempänä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan järjestämällä jälkimarkkinalla päästöoikeuksilla kauppaa käyviin jäseniin tai osallistujiin sovellettavat tarjouksentekolupaa koskevat vaatimukset eivät ole lievempiä kuin tämän artiklan 2 kohdassa asetetut vaatimukset;
                        
                     
                           b)
                        
                        
                           jäljempänä 26 artiklan 1 kohdan tai 30 artiklan 1 kohdan mukaisesti nimetty huutokauppapaikka saa kaikki lisätiedot, jotka ovat tarpeen sellaisten tämän artiklan 2 kohdassa tarkoitettujen vaatimusten täyttymisen todentamiseksi, joita ei ole aikaisemmin todennettu.
                        
                     2.   Henkilöt, jotka eivät ole 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan järjestämän jälkimarkkinan jäseniä tai osallistujia mutta joilla on 18 artiklan 1 tai 2 kohdan nojalla oikeus tehdä tarjouksia, voivat tehdä huutokaupoissa suoria tarjouksia edellyttäen, että
               
                           a)
                        
                        
                           ne ovat sijoittautuneet unioniin ja että kyseessä on toiminnanharjoittaja tai ilma-aluksen käyttäjä;
                        
                     
                           b)
                        
                        
                           niillä on tähän tarkoitukseen nimetty päästöoikeustili;
                        
                     
                           c)
                        
                        
                           niillä on tähän tarkoitukseen nimetty pankkitili;
                        
                     
                           d)
                        
                        
                           ne nimeävät vähintään yhden 6 artiklan 3 kohdan kolmannessa alakohdassa määritellyn tarjoajan edustajan;
                        
                     
                           e)
                        
                        
                           ne antavat kyseessä olevalle huutokauppapaikalle sovellettavan asiakkaan tuntemisvelvollisuuden mukaiset tyydyttävät tiedot henkilöllisyydestään, todellisen omistajansa ja edunsaajansa henkilöllisyydestä, moitteettomuudesta ja liiketoiminta- tai kaupantekoprofiilista, ottaen huomioon keinot luoda suhteet tarjoajaan, tarjoajatyyppi, huutokauppatuote, mahdollisten tarjousten koko sekä maksu- ja siirtotavat;
                        
                     
                           f)
                        
                        
                           ne antavat kyseessä olevalle huutokauppapaikalle tyydyttävät tiedot taloudellisesta asemastaan ja erityisesti siitä, että ne pystyvät täyttämään taloudelliset sitoumuksensa ja nykyiset vastuunsa niiden erääntyessä;
                        
                     
                           g)
                        
                        
                           niillä on käytössään tai ne voivat pyynnöstä ottaa käyttöön sisäiset prosessit, menettelyt ja sopimusjärjestelyt, jotka ovat tarpeen 57 artiklan mukaisen enimmäiskokoisen tarjouksen saattamiseksi voimaan;
                        
                     
                           h)
                        
                        
                           ne täyttävät 49 artiklan 1 kohdan vaatimukset.
                        
                     Jos 26 artiklan 1 kohdan tai 30 artiklan 1 kohdan mukaisesti nimetty huutokauppapaikka ei järjestä jälkimarkkinaa, henkilöt, joilla on 18 artiklan 1 tai 2 kohdan nojalla oikeus tehdä tarjouksia, voivat tehdä kyseisen huutokauppapaikan järjestämissä huutokaupoissa suoria tarjouksia edellyttäen, että tämän kohdan a–h alakohdassa säädetyt edellytykset täyttyvät.”
            
         
               13.
            
            
               Korvataan 20 artiklan 1, 5, 6, 7, 9 ja 10 kohta seuraavasti:
               ”1.   Ennen kuin 18 artiklan 1 tai 2 kohdan mukaan osallistumiskelpoiset henkilöt voivat tehdä ensimmäisen suoran tarjouksensa missä tahansa 26 artiklan 1 kohdan tai 30 artiklan1 kohdan mukaisesti nimetyssä huutokauppapaikassa, on näiden henkilöiden haettava kyseessä olevalta huutokauppapaikalta tarjouksentekolupaa.
               Jos huutokauppapaikka järjestää jälkimarkkinan, asianomaisen huutokauppapaikan järjestämän jälkimarkkinan jäsenet tai osallistujat, jotka täyttävät 19 artiklan 1 kohdan vaatimukset, voivat tehdä tarjouksia hakematta tämän kohdan ensimmäisessä alakohdassa tarkoitettua tarjouksentekolupaa.”.
               ”5.   Jäljempänä 26 artiklan 1 kohdan tai 30 artiklan 1 kohdan mukaisesti nimetty huutokauppapaikka voi olla myöntämättä lupaa tehdä tarjouksia sen huutokaupoissa, jos hakija kieltäytyy
               
                           a)
                        
                        
                           noudattamasta huutokauppapaikan esittämiä pyyntöjä toimittaa lisätietoja, selvennyksiä tai perusteluja;
                        
                     
                           b)
                        
                        
                           huutokauppapaikan pyynnöstä haastatella hakija toimitiloissaan tai muualla;
                        
                     
                           c)
                        
                        
                           huutokauppapaikan vaatimista tutkimuksista tai todentamisista, esimerkiksi vierailuista tai pistokoetarkastuksista hakijan tiloissa;
                        
                     
                           d)
                        
                        
                           toimittamasta hakijan asiakkaita tai näiden asiakkaita koskevia 18 artiklan 4 kohdassa tarkoitettuja huutokauppapaikan pyytämiä tietoja, jotka ovat tarpeen 19 artiklan 3 kohdassa tarkoitettujen vaatimusten noudattamisen tarkastamista varten;
                        
                     
                           e)
                        
                        
                           toimittamasta huutokauppapaikan pyytämiä tietoja, jotka ovat tarpeen 19 artiklan 2 kohdassa tarkoitettujen vaatimusten noudattamisen tarkastamista varten.
                        
                     6.   Jäljempänä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on sovellettava direktiivin 2005/60/EY 13 artiklan 4 kohdassa säädettyjä toimenpiteitä sellaisten liiketoimiensa tai liikesuhteidensa yhteydessä, joita sillä on poliittisesti vaikutusvaltaisten henkilöiden kanssa, riippumatta näiden asuinmaasta.
               7.   Jäljempänä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on edellytettävä, että tarjouksentekoluvan hakija varmistaa, että sen asiakkaat noudattavat kaikkia 5 kohdassa tarkoitettuja vaatimuksia ja että kaikki sen 18 artiklan 4 kohdassa tarkoitetut hakijan asiakkaiden asiakkaat toimivat samoin.”.
               ”9.   Hakija ei saa antaa 26 artiklan 1 kohdan tai 30 artiklan 1 kohdan mukaisesti nimetylle huutokauppapaikalle vääriä tai harhaanjohtavia tietoja. Hakijan on ilmoitettava kyseessä olevalle huutokauppapaikalle avoimesti ja nopeasti täydelliset tiedot kaikista sellaisista sen olosuhteissa tapahtuvista muutoksista, jotka voivat vaikuttaa hakijan toimittamaan hakemukseen, joka koskee tarjouksentekolupaa kyseisen huutokaupanpitäjän järjestämissä huutokaupoissa, tai sille jo myönnettyyn tarjouksentekolupaan.
               10.   Jäljempänä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on tehtävä päätös sille toimitetusta hakemuksesta ja ilmoitettava hakijalle päätöksestään.
               Kyseessä oleva huutokauppapaikka voi
               
                           a)
                        
                        
                           myöntää tarjouksentekoluvan huutokauppoihinsa ehdoitta ajanjaksoksi, joka ei ole pidempi kuin sen oma toimikausi, mukaan lukien toimikauden mahdolliset pidennykset tai uusimiset;
                        
                     
                           b)
                        
                        
                           myöntää ehdollisen tarjouksentekoluvan huutokauppoihinsa ajanjaksoksi, joka ei ole pidempi kuin sen oma toimikausi, edellyttäen että tietyt edellytykset täyttyvät tiettyyn ajankohtaan mennessä; huutokaupanpitäjän on todennettava asianmukaisesti näiden edellytysten täyttyminen;
                        
                     
                           c)
                        
                        
                           olla myöntämättä tarjouksentekolupaa.”.
                        
                     
         
               14.
            
            
               Korvataan 21 artiklan 1, 2 ja 3 kohta seuraavasti:
               ”1.   Jäljempänä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on hylättävä sen huutokauppoihin osallistumista koskeva tarjouksentekolupa tai kumottava taikka keskeytettävä jo myönnetty lupa kaikilta sellaisilta henkilöiltä,
               
                           a)
                        
                        
                           joilla ei ole enää 18 artiklan 1 tai 2 kohdan mukaista oikeutta hakea tarjouksentekolupaa;
                        
                     
                           b)
                        
                        
                           jotka eivät täytä tai eivät enää täytä 18, 19 ja 20 artiklan mukaisia vaatimuksia;
                        
                     
                           c)
                        
                        
                           jotka rikkovat tahallisesti tai toistuvasti tämän asetuksen säännöksiä, kyseessä olevan huutokauppapaikan järjestämiä huutokauppoja koskevan tarjouksentekoluvan ehtoja ja edellytyksiä tai muita asiaa koskevia ohjeita tai sopimuksia.
                        
                     2.   Jäljempänä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on hylättävä sen huutokauppoihin osallistumista koskeva lupa tai kumottava taikka keskeytettävä jo myönnetty tarjouksentekolupa, jos se epäilee hakijan olevan osallisena rahanpesussa, terrorismin rahoituksessa, rikollisessa toiminnassa tai markkinoiden väärinkäytössä, edellyttäen että tarjouksentekoluvan hylkääminen, kumoaminen tai peruuttaminen ei todennäköisesti hankaloita toimivaltaisten kansallisten viranomaisten pyrkimyksiä etsiä ja ottaa kiinni tällaisen toiminnan harjoittajia.
               Tällaisessa tapauksessa kyseessä olevan huutokauppapaikan on laadittava kertomus tämän asetuksen 55 artiklan 2 kohdan mukaisesti direktiivin 2005/60/EY 21 artiklassa tarkoitetulle rahanpesun selvittelykeskukselle.
               3.   Jäljempänä 26 artiklan 1 kohdan tai 30 artiklan 1 kohdan mukaisesti nimetty huutokauppapaikka voi hylätä sen huutokauppoihin osallistumista koskevan tarjouksentekoluvan tai kumota taikka keskeyttää jo myönnetyn luvan kaikilta sellaisilta henkilöiltä, jotka
               
                           a)
                        
                        
                           rikkovat tuottamuksellisesti tämän asetuksen säännöksiä, kyseessä olevan huutokauppapaikan järjestämiä huutokauppoja koskevan tarjouksentekoluvan ehtoja ja edellytyksiä tai muita asiaa koskevia ohjeita tai sopimuksia;
                        
                     
                           b)
                        
                        
                           ovat muuten toimineet tavalla, joka on vahingollista huutokaupan asianmukaisen tai tehokkaan järjestämisen kannalta;
                        
                     
                           c)
                        
                        
                           ovat 18 artiklan 1 kohdan b tai c alakohdassa taikka 18 artiklan 2 kohdassa tarkoitettuja henkilöitä eivätkä ole tehneet tarjouksia missään huutokaupassa edellisten 220 kauppapäivän aikana.”.
                        
                     
         
               15.
            
            
               Muutetaan 22 artikla seuraavasti:
               
                           a)
                        
                        
                           Korvataan 3 kohta seuraavasti:
                           ”3.   Niiden jäsenvaltioiden osalta, jotka eivät osallistu 26 artiklan 1 ja 2 kohdassa tarkoitettuihin yhteisiin toimiin, on nimeävän jäsenvaltion nimettävä huutokaupanpitäjä hyvissä ajoin ennen huutokauppojen alkua 26 artiklan 1 ja 2 kohdan mukaisesti nimetyissä huutokauppapaikoissa, jotta voidaan saattaa päätökseen ja panna täytäntöön tarvittavat järjestelyt näiden huutokauppapaikkojen kanssa, mukaan lukien jokainen niihin liitetty selvitysjärjestelmä ja toimitusjärjestelmä, sen mahdollistamiseksi, että huutokaupanpitäjä voi 30 artiklan 7 kohdan toisen alakohdan ja 30 artiklan 8 kohdan ensimmäisen alakohdan mukaisesti huutokaupata päästöoikeuksia nimeävän jäsenvaltion puolesta tällaisissa huutokaupoissa yhteisesti sovituin ehdoin ja edellytyksin.”.
                        
                     
                           b)
                        
                        
                           Korvataan 5 kohta seuraavasti:
                           ”5.   Jäsenvaltion puolesta huutokaupattavat päästöoikeudet pidätetään huutokaupoista, jos kyseisellä jäsenvaltiolla ei ole asianmukaisesti nimettyä huutokaupanpitäjää tai jos 2 kohdassa tarkoitettuja järjestelyjä ei ole saatettu päätökseen tai ne eivät ole voimassa.”.
                        
                     
         
               16.
            
            
               Muutetaan 24 artikla seuraavasti:
               
                           a)
                        
                        
                           Lisätään 1 kohtaan toinen ja kolmas alakohta seuraavasti:
                           ”Rajoittamatta kolmannen alakohdan soveltamista jäsenvaltion puolesta huutokaupattavat päästöoikeudet pidätetään huutokaupoista, jos kyseisellä jäsenvaltiolla ei ole asianmukaisesti nimettyä huutokaupanpitäjää tai jos huutokauppatarkkailijan kanssa tehtyjä järjestelyjä ei ole saatettu päätökseen tai ne eivät ole voimassa.
                           Jos huutokauppatarkkailija on ylivoimaisen esteen vuoksi estynyt suorittamasta tehtäviään tietyssä huutokaupassa kokonaisuudessaan tai osittain, kyseessä oleva huutokauppapaikka voi päättää järjestää kyseisen huutokaupan edellyttäen, että se toteuttaa asianmukaisia toimenpiteitä sen varmistamiseksi, että huutokauppaa tarkkaillaan riittävästi. Edellämainittua sovelletaan myös, kun huutokauppatarkkailijan nimeäminen on viivästynyt, enintään 1 päivään tammikuuta 2013 tai enintään 1 päivään 2013, jos ensimmäinen hankintamenettely ei johda huutokauppatarkkailijan nimeämiseen ja on tarpeen järjestää toinen hankintamenettely.”.
                        
                     
                           b)
                        
                        
                           Lisätään seuraava kohta:
                           ”5.   Jäsenvaltion, joka osallistuu 2 kohdassa tarkoitettuun yhteiseen toimeen jäsenvaltioiden ja komission tekemän yhteistä hankintamenettelyä koskevan sopimuksen voimaantulon jälkeen, on hyväksyttävä jäsenvaltioiden ja komission yhteistä hankintamenettelyä koskevassa sopimuksessa hyväksymät ehdot ja edellytykset sekä kaikki tämän sopimuksen mukaisesti jo hyväksytyt päätökset.
                           Yhteistä hankintamenettelyä koskevan sopimuksen voimaantulon jälkeen ja kunnes jäsenvaltio liittyy 2 kohdassa tarkoitettuun yhteiseen toimeen, sille voidaan antaa tarkkailijan asema jäsenvaltioiden ja komission yhteisestä hankintamenettelystä tekemässä sopimuksessa sovittujen ehtojen ja edellytysten mukaisesti, jollei sovellettavista julkisia hankintoja koskevista säännöistä muuta johdu.”.
                        
                     
         
               17.
            
            
               Korvataan 25 artiklan 4 kohdan ensimmäinen alakohta seuraavasti:
               ”4.   Jäsenvaltio, joka ei osallistu tämän asetuksen 26 artiklan 1 ja 2 tarkoitettuun yhteiseen toimeen, vaan nimeää oman huutokauppapaikkansa tämän asetuksen 30 artiklan 1 ja 2 kohdan mukaisesti, voi pyytää huutokauppatarkkailijaa laatimaan jäsenvaltioille, komissiolle ja kyseessä olevalle huutokauppapaikalle teknisen kertomuksen sen huutokauppapaikan, jota se esittää tai aikoo esittää, kyvystä toteuttaa huutokauppaprosessi tämän asetuksen vaatimusten ja direktiivin 2003/87/EY 10 artiklan 4 kohdassa vahvistettujen tavoitteiden mukaisesti.”.
            
         
               18.
            
            
               Muutetaan 26 artikla seuraavasti:
               
                           a)
                        
                        
                           Korvataan 1 ja 2 kohta seuraavasti:
                           ”1.   Rajoittamatta 30 artiklan soveltamista jäsenvaltioiden on nimettävä huutokauppapaikka huutokauppaamaan päästöoikeuksia 27 artiklan mukaisesti komission ja tässä artiklassa tarkoitettuun yhteiseen toimeen osallistuvien jäsenvaltioiden yhteisen hankintamenettelyn perusteella.
                           2.   Rajoittamatta 30 artiklan soveltamista jäsenvaltioiden on nimettävä huutokauppapaikka huutokauppaamaan päästöoikeuksia 28 artiklan mukaisesti komission ja tässä artiklassa tarkoitettuun yhteiseen toimeen osallistuvien jäsenvaltioiden yhteisen hankintamenettelyn perusteella.
                           Tämän kohdan ensimmäisen alakohdan mukaisesti nimetyn huutokauppapaikan on huutokaupattava päästöoikeuksia 28 artiklan mukaisesti kunnes 1 kohdan mukaisesti nimetty huutokauppapaikka aloittaa huutokaupat.”.
                        
                     
                           b)
                        
                        
                           Korvataan 6 kohta seuraavasti:
                           ”6.   Jäsenvaltion, joka osallistuu 1 ja 2 kohdan mukaisiin yhteisiin toimiin komission ja toimeen osallistuvien jäsenvaltioiden tekemän yhteistä hankintamenettelyä koskevan sopimuksen voimaantulon jälkeen, on hyväksyttävä sopimuksen ehdot ja edellytykset, jotka komissio ja toimeen osallistuvat jäsenvaltiot ovat hyväksyneet ennen sopimuksen voimaantuloa, sekä kaikki tämän sopimuksen mukaisesti jo hyväksytyt päätökset.
                           Jäsenvaltio, joka päättää 30 artiklan 4 kohdan mukaisesti olla osallistumatta 1 ja 2 kohdan mukaiseen yhteiseen toimeen mutta nimeää oman huutokauppapaikkansa, voi saada tarkkailijan aseman 1 ja 2 kohdan mukaiseen yhteiseen toimeen osallistuvien jäsenvaltioiden ja komission yhteisestä hankinnasta tekemässä sopimuksessa sovittujen ehtojen ja edellytysten mukaisesti, jollei sovellettavista julkisia hankintoja koskevista säännöistä muuta johdu.”.
                        
                     
         
               19.
            
            
               Muutetaan 27 artiklan 1 kohta seuraavasti:
               
                           a)
                        
                        
                           Poistetaan e alakohdassa ilmaisu ”alihankintasopimuksella”,
                        
                     
                           b)
                        
                        
                           Korvataan g alakohdassa ilmaisu ”valvonta” ilmaisulla ”seuranta” ja viittaus artiklaan ”44” viittauksella artiklaan ”54”.
                        
                     
         
               20.
            
            
               Muutetaan 28 artikla seuraavasti:
               
                           a)
                        
                        
                           Korvataan 1 kohdan e alakohdassa lause ”lukuun ottamatta 40 artiklaa, jota sovelletaan kaikissa tapauksissa” lauseella ”sanotun kuitenkaan rajoittamatta 44–50 artiklan soveltamista.”
                        
                     
                           b)
                        
                        
                           Korvataan 3 kohta seuraavasti:
                           ”3.   Edellä 16 artiklan 2 ja 3 kohtaa, 17 artiklaa, 19–21 artiklaa, 36–43 artiklaa, 54–56 artiklaa, 60 artiklan 3 kohtaa, 63 artiklan 4 kohtaa ja 64 artiklaa ei sovelleta 26 artiklan 2 kohdan tai 30 artiklan 2 kohdan mukaisesti nimettyjen huutokauppapaikkojen järjestämiin huutokauppoihin, sanotun kuitenkaan rajoittamatta 4 ja 5 kohdan soveltamista.
                           4.   Mitä 3 kohdassa säädetään, ei estä soveltamasta 36 artiklan 1 kohtaa, kun päästöoikeuksia huutokaupataan kahden päivän spotteina tai viiden päivän futuureina, jotka ovat direktiivin 2003/6/EY 1 artiklan 3 kohdan mukaisia rahoitusvälineitä, 26 artiklan 2 kohdan tai 30 artiklan 2 kohdan mukaisesti nimetyn huutokauppapaikan järjestämissä huutokaupoissa, kun jäsenvaltio, johon huutokauppapaikka on sijoittautunut, on pannut täytäntöön tämän asetuksen 36 artiklan 1 kohdan tai kun kyseinen täytäntöönpano ei ole tarpeen tämän asetuksen 36 artiklan 1 kohdan soveltamiseksi.
                           5.   Mitä 3 kohdassa säädetään, ei estä soveltamasta 36 artiklan 2 kohtaa ja 37–43 artiklaa, kun päästöoikeuksia huutokaupataan kahden päivän spotteina tai viiden päivän futuureina, jotka eivät ole direktiivin 2003/6/EY 1 artiklan 3 kohdan mukaisia rahoitusvälineitä, 26 artiklan 2 kohdan tai 30 artiklan 2 kohdan mukaisesti nimetyn huutokauppapaikan järjestämissä huutokaupoissa, kun jäsenvaltio, johon huutokauppapaikka on sijoittautunut, on pannut täytäntöön tämän asetuksen 43 artiklan tai kun kyseinen täytäntöönpano ei ole tarpeen tämän asetuksen 43 artiklan soveltamiseksi.”.
                        
                     
         
               21.
            
            
               Poistetaan 29 artiklan ensimmäisen kohdan e alakohta.
            
         
               22.
            
            
               Muutetaan 30 artikla seuraavasti:
               
                           a)
                        
                        
                           Korvataan 1–5 kohta seuraavasti:
                           ”1.   Jäsenvaltiot, jotka eivät osallistu 26 artiklan 1 ja 2 kohdan mukaiseen yhteiseen toimeen, voivat nimetä oman huutokauppapaikkansa huutokauppaamaan kyseisen jäsenvaltion osuutta direktiivin 2003/87/EY luvun II ja III soveltamisalaan kuuluvien päästöoikeuksien määrästä, kuten on säädetty tämän asetuksen 31 artiklan 1 kohdassa.
                           2.   Jäsenvaltiot, jotka eivät osallistu 26 artiklan 1 ja 2 kohdan mukaiseen yhteiseen toimeen, voivat nimetä oman huutokauppapaikkansa huutokauppaamaan kyseisen jäsenvaltion osuutta direktiivin 2003/87/EY luvun II ja III soveltamisalaan kuuluvien päästöoikeuksien määrästä kuten on säädetty tämän asetuksen 31 artiklan 2 kohdassa.
                           3.   Jäsenvaltiot, jotka eivät osallistu 26 artiklan 1 ja 2 mukaiseen yhteiseen toimeen, voivat nimetä saman huutokauppapaikan 31 artiklan 1 kohdan mukaisia huutokauppoja varten tai erilliset huutokauppapaikat 31 artiklan 2 kohdan mukaisia huutokauppoja varten.
                           4.   Jäsenvaltioiden, jotka eivät osallistu 26 artiklan 1 ja 2 kohdan mukaiseen yhteiseen toimeen, on ilmoitettava komissiolle päätöksestään olla osallistumatta 26 artiklan 1 ja 2 kohdassa tarkoitettuun yhteiseen toimeen ja nimetä oma huutokauppapaikkansa tämän artiklan 1 ja 2 kohdan mukaisesti kolmen kuukauden kuluessa tämän asetuksen voimaantulosta.
                           5.   Jäsenvaltion, joka ei osallistu 26 artiklan 1 ja 2 kohdan mukaiseen yhteiseen toimeen, on valittava oma tämän artiklan 1 ja 2 kohdan mukaisesti nimettävä huutokauppapaikkansa unionin ja kansallisen hankintalainsäädännön mukaisesti, jos EU:n tai kansallinen lainsäädäntö edellyttää julkisia hankintoja koskevan prosessin käyttöä. Valintamenettelyssä on noudatettava kaikkia unionin ja kansallisen lainsäädännön sovellettavia korjaavia toimia ja täytäntöönpanomenettelyjä.
                           Edellä olevassa 1 ja 2 kohdassa tarkoitettujen huutokauppapaikkojen toimikausi on pituudeltaan enintään kolme vuotta, ja sitä voidaan jatkaa enintään kahdella vuodella. Edellä 2 kohdassa tarkoitetun huutokauppapaikan toimikausi päättyy kuitenkin kolme kuukautta sen jälkeen kun 1 kohdassa tarkoitettu huutokauppapaikka on luetteloitu 7 kohdan mukaisesti tai neljä kuukautta sen jälkeen, kun luetteloinnista on kieltäydytty, taikka kuusi kuukautta sen jälkeen, kun 26 artiklan 1 kohdan mukaisesti nimetty huutokauppapaikka on aloittanut huutokaupat, mikäli jäsenvaltio ei ole ilmoittanut 30 artiklan 6 kohdan mukaisesti 30 artiklan 1 kohdassa tarkoitetusta huutokauppapaikasta siihen mennessä, kun huutokaupat aloitetaan 26 artiklan 1 kohdan mukaisesti nimetyssä huutokauppapaikassa, sen mukaan mikä ajankohta on aikaisempi.
                           Edellä 1 ja 2 kohdassa tarkoitettujen huutokauppapaikkojen nimeämisen edellytyksenä on, että kyseinen huutokauppapaikka on lueteltu 7 kohdan mukaisesti liitteessä III. Sitä ei saa panna täytäntöön ennen kuin kyseessä olevan huutokauppapaikan luettelointi 7 kohdan mukaisesti liitteessä III tulee voimaan.”.
                        
                     
                           b)
                        
                        
                           Korvataan kuudennen kohdan ensimmäinen alakohta seuraavasti:
                           ”6.   Jäsenvaltioiden, jotka eivät osallistu 26 artiklan 1 ja 2 kohdan mukaiseen yhteiseen toimeen, vaan nimeävät oman huutokauppapaikkansa tämän artiklan 1 ja 2 kohdan mukaisesti, on toimitettava komissiolle täydellinen ilmoitus, jossa on kaikki seuraavat tiedot:
                           
                                       a)
                                    
                                    
                                       sen huutokauppapaikan nimi, jonka jäsenvaltio aikoo nimetä;
                                    
                                 
                                       b)
                                    
                                    
                                       yksityiskohtaiset toimintaohjeet, joita sovelletaan jäsenvaltion ehdottamien huutokauppapaikkojen järjestämiin huutokauppaprosesseihin, mukaan lukien kyseessä olevan huutokauppapaikan, myös siihen liitetyn selvitysjärjestelmän taikka toimitusjärjestelmän, nimeämistä koskevan sopimuksen määräykset, joissa määrätään rakennetta, maksujen tasoa, vakuushallintaa, maksuja ja siirtoja koskevat ehdot ja edellytykset;
                                    
                                 
                                       c)
                                    
                                    
                                       ehdotetut tarjousajat, huutokauppakohtaiset määrät, huutokauppa-ajankohdat, joista käy ilmi asiaan vaikuttavat kansalliset vapaapäivät, huutokauppatuote, tiettynä kalenterivuonna yksittäisissä huutokaupoissa huutokaupattavien päästöoikeuksien maksu- ja siirtopäivät ja kaikki muut tiedot, joita komissio tarvitsee sen arvioimiseksi, onko ehdotettu huutokauppakalenteri yhteensopiva 26 artiklan 1 tai 2 kohdan mukaisesti nimettyjen huutokauppapaikkojen huutokauppakalenterien sekä muiden sellaisten jäsenvaltioiden ehdottamien huutokauppakalentereiden kanssa, jotka eivät osallistu 26 artiklassa tarkoitettuun yhteiseen toimeen vaan ovat päättäneet nimetä omat huutokauppapaikkansa;
                                    
                                 
                                       d)
                                    
                                    
                                       huutokauppojen tarkkailua ja valvontaa koskevat yksityiskohtaiset säännöt ja edellytykset, joita sovelletaan ehdotettuun huutokauppapaikkaan 35 artiklan 4, 5 ja 6 kohdan mukaisesti, sekä yksityiskohtaiset säännöt rahanpesun, terrorismin rahoituksen, rikollisen toiminnan tai markkinoiden väärinkäytön estämiseksi, mukaan lukien mahdolliset korjaavat toimet tai seuraamukset;
                                    
                                 
                                       e)
                                    
                                    
                                       yksityiskohtaiset toimenpiteet, jotka on vahvistettu 22 artiklan 4 kohdan ja 34 artiklan noudattamiseksi huutokaupanpitäjän nimeämisen osalta.”.
                                    
                                 
                     
                           c)
                        
                        
                           Korvataan 7 kohdan toinen alkohta seuraavasti:
                           ”Jos ensimmäisessä alakohdassa tarkoitettua luetteloa ei ole tehty, on sellaisen jäsenvaltion, joka ei osallistu 26 artiklan 1 ja 2 kohdan mukaiseen yhteiseen toimeen, vaan päättää nimetä oman huutokauppapaikkansa tämän artiklan 1 ja 2 kohdan mukaisesti, käytettävä 26 artiklan 1 tai 2 kohdan mukaisesti nimettyjä huutokauppapaikkoja oman osuutensa huutokauppaamiseen niistä päästöoikeuksista, jotka muutoin olisi huutokaupattu tämän artiklan 1 tai 2 kohdan mukaisesti nimettävässä huutokauppapaikassa, ennen kuin ensimmäisessä alakohdassa tarkoitetun luettelon voimaantulosta on kulunut kolme kuukautta.
                           Rajoittamatta 8 kohdan soveltamista jäsenvaltio, joka ei osallistu 26 artiklan 1 ja 2 kohdan mukaiseen yhteiseen toimeen vaan päättää nimetä oman huutokauppapaikkansa tämän artiklan 1 ja 2 kohdan mukaisesti voi kuitenkin osallistua yhteiseen toimeen ainoastaan käyttääkseen 26 artiklan 1 ja 2 kohdan mukaisesti nimettyjä huutokauppapaikkoja toisen alakohdan alakohdan tarkoittamalla tavalla. Tällainen osallistuminen tapahtuu 26 artiklan 6 kohdan toisen alakohdan säännösten mukaisesti ja noudattaen yhteistä hankintamenettelyä koskevan sopimuksen ehtoja ja edellytyksiä.”.
                        
                     
                           d)
                        
                        
                           Korvataan 8 kohdan ensimmäinen alakohta seuraavasti:
                           8.   Sellaiset jäsenvaltiot, jotka eivät osallistu 26 artiklan 1 ja 2 mukaiseen yhteiseen toimeen, vaan nimeävät oman huutokauppapaikkansa tämän artiklan 1 ja 2 kohdan mukaisesti, voivat liittyä 26 artiklassa tarkoitettuun yhteiseen toimeen 26 artiklan 6 kohdan mukaisesti.
                        
                     
         
               23.
            
            
               Muutetaan 32 artikla seuraavasti:
               
                           a)
                        
                        
                           Korvataan ensimmäinen kohta seuraavasti:
                           ”1.   Tämän asetuksen 30 artiklan 1 tai 2 kohdan mukaisesti nimetyn huutokauppapaikan järjestämissä huutokaupoissa huutokaupattavien direktiivin 2003/87/EY III luvun soveltamisalaan kuuluvien päästöoikeuksien määrä saa olla enintään 20 miljoonaa päästöoikeutta ja sen on oltava vähintään 3,5 miljoonaa päästöoikeutta, jollei nimeävän jäsenvaltion direktiivin 2003/87/EY III luvun soveltamisalaan kuuluvien päästöoikeuksien kokonaismäärä ole tiettynä kalenterivuonna alle 3,5 miljoonaa päästöoikeutta, jolloin päästöoikeudet on huutokaupattava kalenterivuosittain yhdessä huutokaupassa. Tämä edellyttää kuitenkin, että direktiivin 2003/87/EY III luvun soveltamisalaan kuuluvien päästöoikeuksien määrä, joka huutokaupataan kyseisten huutokauppapaikkojen järjestämässä yksittäisessä huutokaupassa vuonna 2012, ei ole yli 6,5 miljoonaa päästöoikeutta eikä alle yksi miljoona päästöoikeutta.”.
                        
                     
                           b)
                        
                        
                           Lisätään 3 kohdan loppuun lauseet seuraavasti:
                           ”Näiden edellytysten katsotaan täyttyvän, kun kukin 30 artiklan 1 tai 2 kohdan mukaisesti nimetty huutokauppapaikka täyttää edellytykset erikseen. Edellä mainittua sovelletaan kalenterivuoden 2012 osalta kuukauden kuluttua minkä tahansa näiden huutokauppapaikkojen toimittamien huutokauppojen alkamisesta.”.
                        
                     
                           c)
                        
                        
                           Korvataan 4 kohdan ensimäinen alakohta seuraavasti:
                           ”4.   Tämän asetuksen 30 artiklan 1 tai 2 kohdan mukaisesti nimettyjen huutokauppapaikkojen on määriteltävä ja julkaistava kunakin vuonna yksittäisissä huutokaupossa huutokaupattavien direktiivin 2003/87/EY II ja III luvun soveltamisalaan kuuluvien päästöoikeuksien huutokauppojen tarjousajat, huutokauppakohtaiset määrät, huutokauppojen ajankohdat, huutokauppatuotteet, maksu- ja siirtopäivät edellisen vuoden 31 päivään maaliskuuta mennessä tai niin pian kuin se on käytännössä mahdollista tämän ajankohdan jälkeen. Kyseiset huutokauppapaikat määrittelevät ja julkaisevat tietonsa vasta kun tämän asetuksen 26 artiklan 1 tai 2 kohdan mukaisesti nimetyt huutokauppapaikat ovat määritelleet ja julkaisseet tiedot tämän asetuksen 11 artiklan 1 kohdan ja 13 artiklan 1 kohdan mukaisesti, ellei tällaista huutokauppapaikkaa ole vielä nimetty. Kyseiset huutokauppapaikat voivat määritellä ja julkaista tietonsa vasta pyydettyään komissiolta lausuntoa asiasta. Kyseisten huutokauppapaikkojen on otettava komission lausunto huomioon mahdollisimman tarkasti.”.
                        
                     
                           d)
                        
                        
                           Lisätään 4 kohtaan kolmas alakohta seuraavasti:
                           ”Edellä 30 artiklan 1 tai 2 kohdan mukaisesti nimettyjen huutokauppapaikkojen on määritellessään ja julkaistessaan tietoja tämän kohdan ensimmäisen alakohdan mukaisesti noudatettava tämän asetuksen liitteessä I vahvistettua huutokauppapaikan nimeävälle jäsenvaltiolle jaettavaa määrää sekä viimeisintä direktiivin 2003/87/EY 10 artiklan 1 kohdassa tarkoitettua komission määrittelemää ja julkaisemaa arviota huutokaupattavien päästöoikeuksien määrästä ottaen huomioon siinä määrin kuin se on mahdollista siirtymävaiheen ilmaiset päästöoikeudet, jotka on vähennetty tai jotka vähennetään siitä päästöoikeuksien määrästä, jonka tietty jäsenvaltio muutoin huutokauppaisi direktiivin 2003/87/EY 10 artiklan 2 kohdan mukaisesti, kuten säädetään mainitun direktiivin 10 c artiklan 2 kohdassa.”.
                        
                     
         
               24.
            
            
               Muutetaan 35 artikla seuraavasti:
               
                           a)
                        
                        
                           Korvataan 1 kohta seuraavasti:
                           ”1.   Huutokauppoja saa järjestää ainoastaan huutokauppapaikassa, jolle on annettu säännellyn markkinan toimilupa.”.
                        
                     
                           b)
                        
                        
                           Korvataan 4 kohdan ensimmäinen ja toinen alakohta seuraavasti:
                           ”4.   Huutokauppapaikka voidaan nimetä 26 artiklan 1 kohdan tai 30 artiklan 1 kohdan mukaisesti vasta, kun se jäsenvaltio, johon ehdokkaana oleva säännelty markkina ja sen ylläpitäjä ovat sijoittautuneet, on varmistanut, että kansallisia toimenpiteitä, joilla saatetaan osaksi kansallista lainsäädäntöä direktiivin 2004/39/EY III osaston säännökset, sovelletaan kahden päivän spottien ja viiden päivän futuurien huutokauppaamiseen siltä osin kuin se on olennaista.
                           Huutokauppapaikka voidaan nimetä 26 artiklan 1 kohdan ja 30 artiklan 1 kohdan mukaisesti vasta, kun se jäsenvaltio, johon ehdokkaana oleva säännelty markkina ja sen ylläpitäjä ovat sijoittautuneet, on varmistanut, että kyseisen jäsenvaltion toimivaltaiset viranomaiset kykenevät antamaan niille toimilupia ja valvomaan niitä niiden kansallisten toimenpiteiden mukaisesti, joilla saatetaan osaksi kansallista lainsäädäntöä direktiivin 2004/39/EY IV osaston säännökset, siltä osin kuin se on olennaista.”.
                        
                     
                           c)
                        
                        
                           Korvataan 5 kohta seuraavasti:
                           ”5.   Tämän artiklan 4 kohdan toisessa alakohdassa tarkoitetun jäsenvaltion toimivaltaisten kansallisten viranomaisten, jotka on nimetty direktiivin 2004/39/EY 48 artiklan 1 kohdan mukaisesti, on päätettävä tämän asetuksen 26 artiklan 1 kohdan tai 30 artiklan 1 kohdan mukaisesti nimetyn tai nimettävän säännellyn markkinan toimiluvasta edellyttäen, että säännelty markkina ja sen ylläpitäjä noudattavat direktiivin 2004/39/EY III osaston säännöksiä, sellaisina kuin ne on saatettu osaksi sijoittautumisjäsenvaltion kansallista lainsäädäntöä tämän artiklan 4 kohdan mukaisesti. Toimilupaa koskeva päätös on tehtävä direktiivin 2004/39/EY IV osaston mukaisesti, sellaisena kuin sen säännökset on saatettu osaksi sijoittautumisjäsenvaltion kansallista lainsäädäntöä tämän artiklan 4 kohdan mukaisesti.”.
                        
                     
         
               25.
            
            
               Lisätään 36 artiklan 1 kohtaan seuraava virke:
               ”Edellä mainittu ei rajoita tämän asetuksen 38–40 artiklan soveltamista sisäpiiritiedon käyttämiseen tarjouksen peruuttamisen tarkoituksessa.”.
            
         
               26.
            
            
               Korvataan 46 artiklan 1 ja 2 kohta seuraavasti:
               ”Unionin rekisteri siirtää minkä tahansa huutokauppapaikan huutokauppaamat päästöoikeudet ennen tarjousajan käynnistymistä nimetylle päästöoikeustilille, jossa selvitys- tai toimitusjärjestelmä säilyttäjän ominaisuudessa pitää niitä sulkutilillä, kunnes ne siirretään voittaneille tarjoajille tai niiden oikeudenomistajille huutokaupan tulosten mukaisesti ja noudattaen direktiivin 2003/87/EY 19 artiklan 3 kohdan nojalla hyväksyttyä sovellettavaa komission asetusta.”.
            
         
               27.
            
            
               Poistetaan 50 artiklan 2 kohta ja korvataan 3 kohdassa oleva viittaus ”1 tai 2 kohdan” viittauksella ”1 kohdan”.
            
         
               28.
            
            
               Muutetaan 52 artikla seuraavasti:
               
                           a)
                        
                        
                           Korvataan 1 kohta seuraavasti:
                           ”1.   Rajoittamatta 2 kohdan soveltamista 27 artiklan 1 kohdassa ja 28 artiklan 1 kohdassa sekä 31 artiklassa tarkoitetuista palveluista aiheutuvat kustannukset katetaan tarjoajilta perittävillä maksuilla, lukuun ottamatta niitä kustannuksia, jotka aiheutuvat huutokaupanpitäjän ja 22 artiklan 2 ja 3 kohdassa tarkoitetun huutokauppapaikan välisistä järjestelyistä, jotka mahdollistavat sen, että huutokaupanpitäjä voi huutokaupata päästöoikeuksia nimittävän jäsenvaltion puolesta, jotka kattaa huutokauppaava jäsenvaltio, ottamatta kuitenkaan huomioon kyseessä olevaan huutokauppapaikkaan liitetystä selvitysjärjestelmästä tai toimitusjärjestelmästä aiheutuvia kustannuksia.
                           Ensimmäisessä alakohdassa tarkoitetut kustannukset vähennetään huutokaupanpitäjille maksettavasta huutokaupan tuotosta 44 artiklan 2 ja 3 kohdan mukaisesti.”.
                        
                     
                           b)
                        
                        
                           Korvataan 2 kohdan ensimmäinen, toinen ja kolmas alakohta seuraavasti:
                           ”2.   Rajoittamatta kolmannen alakohdan soveltamista, 26 artiklan 6 kohdan ensimmäisessä alakohdassa tarkoitetut yhteistä hankintamenettelyä koskevan sopimuksen tai huutokauppapaikan nimeämistä 26 artiklan 1 tai 2 kohdan mukaisesti tehtävän sopimuksen ehdot voivat poiketa tämän artiklan 1 kohdasta siten, että niitä jäsenvaltioita, jotka ovat 30 artiklan 4 kohdan mukaisesti ilmoittaneet komissiolle päätöksestään olla liittymättä 26 artiklan 1 ja 2 kohdassa tarkoitettuun yhteiseen toimeen, mutta jotka myöhemmin käyttävät 26 artiklan 1 tai 2 kohdan mukaisesti nimettyä huutokauppapaikkaa, voidaan vaatia maksamaan kyseiselle huutokauppapaikalle, mukaan luettuina siihen liitetyt selvitysjärjestelmät ja toimitusjärjestelmät, 27 artiklan 1 kohdassa ja 28 artiklan 1 kohdassa tarkoitettujen palvelujen kustannukset sen päästöoikeuksien osuuden osalta, jonka kyseinen jäsenvaltio huutokauppaa siitä ajankohdasta lähtien, jolloin kyseinen jäsenvaltio aloittaa huutokauppaamisen 26 artiklan 1 tai 2 kohdan mukaisesti nimetyssä huutokauppapaikassa, aina siihen ajankohtaan saakka, jolloin mainitun huutokauppapaikan toimikausi päätetään tai päättyy.
                           Edellä mainittua sovelletaan myös jäsenvaltioihin, jotka eivät ole liittyneet 26 artiklan 1 ja 2 kohdassa tarkoitettuun yhteiseen toimeen kuuden kuukauden kuluessa 26 artiklan 6 kohdan ensimmäisessä alakohdassa tarkoitetun yhteistä hankintamenettelyä koskevan sopimuksen voimaantulosta.
                           Ensimmäistä alakohtaa ei sovelleta, jos jäsenvaltio liittyy 26 artiklan 1 tai 2 kohdassa tarkoitettuun yhteiseen toimeen sen jälkeen, kun 30 artiklan 5 kohdan toisessa alakohdassa tarkoitettu toimikausi päättyy, tai jos se käyttää 26 artiklan 1 tai 2 kohdan mukaista huutokauppapaikkaa päästöoikeusosuutensa huutokauppaamiseen siksi, ettei 30 artiklan 6 kohdan mukaisesti ilmoitettua huutokauppapaikkaa ole luetteloitu 30 artiklan 7 kohdan mukaisesti.”.
                        
                     
                           c)
                        
                        
                           Korvataan 3 kohdan ensimmäinen alakohta seuraavasti:
                           ”3.   Huutokauppatarkkailijasta aiheutuvien kustannusten se osuus, joka vaihtelee huutokauppojen lukumäärän mukaan ja joka täsmennetään huutokauppatarkkailijan nimeämistä koskevassa sopimuksessa, jaetaan tasapuolisesti huutokauppojen lukumäärän mukaan. Kaikki muut huutokauppatarkkailijasta aiheutuvat kustannukset, jotka täsmennetään huutokauppatarkkailijan nimeämistä koskevassa sopimuksessa, lukuun ottamatta komission hankkimista palveluista aiheutuvia kustannuksia ja mahdollisesta 25 artiklan 4 kohdan nojalla laaditusta kertomuksesta aiheutuvia kustannuksia, jaetaan tasapuolisesti huutokauppapaikkojen lukumäärän mukaan, jollei huutokauppatarkkailijan nimeämistä koskevassa sopimuksessa muuta määrätä.”.
                        
                     
         
               29.
            
            
               Korvataan 54 artikla seuraavasti:
               ”54 artikla
               Huutokauppapaikan ja tarjoajien välisen huutokauppasuhteen seuranta
               1.   Edellä 26 artiklan 1 kohdan tai 30 artiklan 1 kohdan mukaisesti nimetyn paikan on seurattava suhdettaan niihin tarjoajiin nähden, joilla on lupa tehdä tarjouksia sen huutokaupoissa koko suhteen olemassaolon ajan,
               
                           a)
                        
                        
                           tarkastamalla huutokauppasuhteen aikana tehdyt tarjoukset sen varmistamiseksi, että tarjoajien tarjoamiskäyttäytyminen on johdonmukaista sen kanssa, mitä huutokauppapaikka tietää asiakkaasta sekä sen liiketoiminta- ja riskiprofiilista, tarvittaessa mukaan luettuna varojen lähde;
                        
                     
                           b)
                        
                        
                           pitämällä yllä toimivia järjestelyjä ja menettelyitä, joiden avulla voidaan seurata säännöllisin väliajoin, noudattavatko henkilöt, joilla on lupa tehdä tarjouksia 19 artiklan 1, 2 ja 3 kohdan mukaisesti, sen markkinakäytännesääntöjä;
                        
                     
                           c)
                        
                        
                           seuraamalla järjestelmiensä avulla niiden henkilöiden tekemiä liiketoimia, joilla on lupa tehdä tarjouksia 19 artiklan 1, 2 ja 3 kohdan sekä 20 artiklan 6 kohdan mukaisesti, jotta voidaan tunnistaa tämän kohdan b alakohdassa tarkoitettujen sääntöjen vastainen toiminta, kohtuuttomat tai epäasialliset huutokauppaehdot tai käyttäytyminen, joka voi johtaa markkinoiden väärinkäyttöön.
                        
                     Kun huutokauppapaikka tarkastaa tarjoukset ensimmäisen kohdan a alakohdan mukaisesti, sen on kiinnitettävä erityistä huomiota siihen, onko toiminta sen luonteista, että se erittäin todennäköisesti liittyy rahanpesuun, terrorismin rahoittamiseen tai rikolliseen toimintaan.
               2.   Edellä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on huolehdittava siitä, että sen hallussa olevat tarjoajaa koskevat asiakirjat tai tiedot pidetään ajan tasalla. Tätä varten huutokauppapaikka voi
               
                           a)
                        
                        
                           pyytää tarjoajalta kaikkia sellaisia 19 artiklan 2 ja 3 kohdassa ja 20 artiklan 5, 6 ja 7 kohdassa tarkoitettuja tietoja, joiden avulla se voi seurata suhdettaan kyseiseen tarjoajaan, joka on saanut luvan tehdä tarjouksia huutokaupoissa, koko huutokauppasuhteen olemassaolon ajan ja viiden vuoden ajan sen päättymisestä;
                        
                     
                           b)
                        
                        
                           vaatia henkilöä, jolla on lupa tehdä tarjouksia, toimittamaan säännöllisin väliajoin uuden hakemuksen, jolla haetaan lupaa tehdä tarjouksia;
                        
                     
                           c)
                        
                        
                           vaatia henkilöä, jolla on lupa tehdä tarjouksia, ilmoittamaan asianomaiselle huutokauppapaikalle välittömästi kaikista sille 19 artiklan 2 ja 3 kohdan sekä 20 artiklan 5, 6 ja 7 kohdan mukaisesti jätettyihin tietoihin tehdyistä muutoksista.
                        
                     3.   Edellä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on pidettävä kirjaa
               
                           a)
                        
                        
                           hakemuksista, joilla haetaan lupaa tehdä tarjouksia ja jotka on jätetty 19 artiklan 2 ja 3 kohdan mukaisesti, mukaan luettuina niihin tehdyt muutokset;
                        
                     
                           b)
                        
                        
                           tarkastuksista, jotka on tehty
                           
                                       i)
                                    
                                    
                                       käsiteltäessä hakemuksia, joilla haetaan lupaa tehdä tarjouksia 19, 20 ja 21 artiklan mukaisesti,
                                    
                                 
                                       ii)
                                    
                                    
                                       suhteen valvomiseksi ja seuraamiseksi 1 kohdan a ja c alakohdan mukaisesti hakijan saatua tarjouksentekoluvan;
                                    
                                 
                     
                           c)
                        
                        
                           kaikista tiedoista, jotka koskevat tiettyä tarjousta, jonka on tehnyt tietty tarjoaja jossakin huutokaupassa, mukaan luettuna tällaisten tarjousten peruuttaminen tai muuttaminen 6 artiklan 3 kohdan toisen alakohdan ja 4 kohdan mukaisesti;
                        
                     
                           d)
                        
                        
                           kaikista tiedoista, jotka koskevat kaikkien sellaisten huutokauppojen järjestämistä, joissa tarjoaja on tehnyt tarjouksen.
                        
                     4.   Edellä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on pidettävä 3 kohdassa tarkoitettua kirjanpitoa niin kauan kuin tarjoajalla on lupa tehdä tarjouksia sen toteuttamissa huutokaupoissa, kuitenkin vähintään viiden vuoden ajan sen jälkeen, kun suhde kyseisen tarjoajan kanssa päättyy.”.
            
         
               30.
            
            
               Korvataan 55 artiklan 1, 2 ja 4 kohta seuraavasti:
               ”1.   Direktiivin 2005/60/EY 37 artiklan 1 kohdassa tarkoitettujen toimivaltaisten kansallisten viranomaisten on seurattava, täyttääkö 26 artiklan 1 kohdan tai 30 artiklan 1 kohdan mukaisesti nimetty huutokauppapaikka tämän asetuksen 19 artiklassa ja 20 artiklan 6 kohdassa säädetyt asiakkaan tuntemisvelvollisuutta koskevat vaatimukset, tämän asetuksen 54 artiklassa säädetyt seuranta- ja kirjanpitovaatimukset sekä tämän artiklan 2 ja 3 kohdassa säädetyt ilmoittamisvaatimukset, ja toteutettava tarvittavat toimenpiteet näiden vaatimusten täyttämisen varmistamiseksi.
               Ensimmäisessä alakohdassa tarkoitetuilla toimivaltaisilla kansallisilla viranomaisilla on oltava valtuudet, joista säädetään kansallisissa toimenpiteissä, joilla saatetaan osaksi kansallista lainsäädäntöä direktiivin 2005/60/EY 37 artiklan 2 ja 3 kohta.
               Edellä 26 artiklan 1 kohdan tai 30 artiklan 1 kohdan mukaisesti nimetty huutokauppapaikka voidaan asettaa vastuuseen tämän asetuksen 19 artiklan, 20 artiklan 6 ja 7 kohdan, 21 artiklan 1 ja 2 kohdan ja 54 artiklan sekä tämän artiklan 2 ja 3 kohdan rikkomisista. Tässä yhteydessä sovelletaan kansallisia toimenpiteitä, joilla saatetaan osaksi kansallista lainsäädäntöä direktiivin 2005/60/EY 39 artikla.
               2.   Edellä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan, sen johdon ja muun henkilöstön on täysimääräisessä yhteistyössä direktiivin 2005/60/EY 21 artiklassa tarkoitetun rahanpesun selvittelykeskuksen kanssa välittömästi
               
                           a)
                        
                        
                           omasta aloitteestaan ilmoitettava rahanpesun selvittelykeskukselle, jos ne tietävät, että huutokauppojen yhteydessä harjoitetaan, on harjoitettu tai on yritetty harjoittaa rahanpesua, terrorismin rahoittamista tai rikollista toimintaa, tai jos ne epäilevät tai niillä on kohtuulliset perusteet epäillä tällaista toimintaa mahdollisesti harjoitetaan;
                        
                     
                           b)
                        
                        
                           toimitettava rahanpesun selvittelykeskukselle sen pyynnöstä kaikki tarvittavat tiedot sovellettavassa lainsäädännössä säädettyjen menettelyjen mukaisesti.”.
                        
                     ”4.   Jäsenvaltion, jonka alueella 26 artiklan 1 kohdan tai 30 artiklan 1 kohdan mukaisesti nimetty huutokauppapaikka sijaitsee, on varmistettava, että asianomaiseen huutokauppapaikkaan sovelletaan kansallisia toimenpiteitä, joilla saatetaan osaksi kansallista lainsäädäntöä direktiivin 2005/60/EY 26–29 artikla, 32 artikla, 34 artiklan 1 kohta sekä 35 artikla.”.
            
         
               31.
            
            
               Korvataan 56 artiklan 1 kohta seuraavasti:
               ”1.   Edellä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on ilmoitettava direktiivin 2004/39/EY 43 artiklan 2 kohdan mukaisesti nimetyille toimivaltaisille kansallisille viranomaisille, jotka vastaavat asianomaisen huutokauppapaikan valvonnasta taikka kyseisen huutokauppapaikan tai sen järjestelmien kautta tapahtuvasta markkinoiden väärinkäytön tutkinnasta tai siitä syytteeseenpanosta, jos se epäilee sellaisen henkilön käyttäneen markkinoita väärin, jolla on lupa tehdä tarjouksia huutokaupoissa tai jonka lukuun henkilö, jolla on lupa tehdä tarjouksia, toimii.
               Tässä yhteydessä sovelletaan kansallisia toimenpiteitä, joilla saatetaan osaksi kansallista lainsäädäntöä direktiivin 2005/60/EY 25 artiklan 2 kohta.”.
            
         
               32.
            
            
               Korvataan 58 artikla seuraavasti:
               ”58 artikla
               Markkinakäytännesäännöt ja muut sopimusjärjestelyt
               Mitä säädetään 53–57 artiklassa ei rajoita sellaisia muita toimia, joita 26 artiklan 1 kohdan tai 30 artiklan 1 kohdan mukaisesti nimetyllä huutokauppapaikalla on valtuudet toteuttaa markkinakäytännesääntöjensä tai muiden käytössä olevien sopimusjärjestelyjen mukaisesti, jotka se on tehnyt suoraan tai välillisesti sellaisten tarjoajien kanssa, joilla on lupa tehdä tarjouksia sen huutokaupoissa, edellyttäen ettei tällainen toiminta ole ristiriidassa 53–57 artiklan säännösten kanssa eikä heikennä niitä.”.
            
         
               33.
            
            
               Korvataan 60 artiklan 3 kohta seuraavasti:
               ”3.   Kyseessä olevan huutokauppapaikan ylläpitämällä verkkosivustolla on julkaistava luettelo, joka sisältää kaikkien niiden henkilöiden nimet, osoitteet, puhelinnumerot, faksinumerot, sähköpostiosoitteet ja verkkosivustot, joilla on lupa tehdä tarjouksia muiden lukuun huutokaupoissa, jotka järjestää 26 artiklan 1 kohdan tai 30 artiklan 1 kohdan mukaisesti nimetty huutokauppapaikka.”.
            
         
               34.
            
            
               Korvataan 62 artiklan 3 kohdan e alakohdassa ilmaisu ”kun ne saatetaan julkiseen tietoon” ilmaisulla ”kun ne paljastetaan tai saatetaan julkiseen tietoon”.
            
         
               35.
            
            
               Korvataan 64 artikla seuraavasti:
               ”64 artikla
               Muutoksenhakuoikeus
               1.   Edellä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan on huolehdittava siitä, että sillä on käytössään tuomioistuimen ulkopuolinen mekanismi, joka käsittelee valituksia, joita ovat tehneet henkilöt, jotka hakevat lupaa tehdä tarjouksia, joilla on lupa tehdä tarjouksia tai joiden lupa tehdä tarjouksia on hylätty, kumottu tai keskeytetty.
               2.   Jäsenvaltioiden, joissa 26 artiklan 1 kohdan tai 30 artiklan 1 kohdan mukaisesti huutokauppapaikaksi nimetty säännelty markkina tai sen ylläpitäjä on valvonnan alainen, on varmistettava, että kaikki päätökset, joita tämän artiklan 1 kohdassa tarkoitettu valituksia käsittelevä tuomioistuimen ulkopuolinen mekanismi tekee, on asianmukaisesti perusteltu ja että niihin voidaan hakea muutosta direktiivin 2004/39/EY 52 artiklan 1 kohdassa tarkoitetuissa tuomioistuimissa. Tämä oikeus ei rajoita oikeutta hakea muutosta suoraan niissä tuomioistuimissa tai toimivaltaisissa hallintoelimissä, joista säädetään direktiivin 2004/39/EY 52 artiklan 2 kohdan saattamiseksi osaksi kansallista lainsäädäntöä annetuissa kansallisissa toimenpiteissä.”.
            
         
               36.
            
            
               Korvataan asetuksen (EY) N:o 1031/2010 liite I tämän asetuksen liitteen mukaisesti.
            
         2 artikla
   Voimaantulo
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä marraskuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 275, 25.10.2003, s. 32.
   
      (2)  EUVL L 302, 18.11.2010, s. 1.
   
      (3)  EUVL L 290, 6.11.2010, s. 39.
   
      (4)  EUVL L 145, 30.4.2004, s. 1.
   
      (5)  EUVL L 96, 12.4.2003, s. 16.
   
      LIITE
      Korvataan asetuksen (EU) N:o 1031/2010 liite I seuraavasti:
      
         
            ”LIITE I
            
               Vuonna 2012 10 artiklan 1 kohdan mukaisesti huutokaupattavat päästöoikeudet
            
            
                        Jäsenvaltio
                     
                     
                        Määrä
                     
                  
                        Belgia
                     
                     
                        2 979 000
                     
                  
                        Bulgaria
                     
                     
                        3 277 000
                     
                  
                        Tšekki
                     
                     
                        5 503 000
                     
                  
                        Tanska
                     
                     
                        1 472 000
                     
                  
                        Saksa
                     
                     
                        23 531 000
                     
                  
                        Viro
                     
                     
                        1 068 000
                     
                  
                        Irlanti
                     
                     
                        1 100 000
                     
                  
                        Kreikka
                     
                     
                        4 077 000
                     
                  
                        Espanja
                     
                     
                        10 145 000
                     
                  
                        Ranska
                     
                     
                        6 434 000
                     
                  
                        Italia
                     
                     
                        11 324 000
                     
                  
                        Kypros
                     
                     
                        307 000
                     
                  
                        Latvia
                     
                     
                        315 000
                     
                  
                        Liettua
                     
                     
                        637 000
                     
                  
                        Luxemburg
                     
                     
                        141 000
                     
                  
                        Unkari
                     
                     
                        1 761 000
                     
                  
                        Malta
                     
                     
                        120 000
                     
                  
                        Alankomaat
                     
                     
                        3 938 000
                     
                  
                        Itävalta
                     
                     
                        1 636 000
                     
                  
                        Puola
                     
                     
                        14 698 000
                     
                  
                        Portugali
                     
                     
                        2 065 000
                     
                  
                        Romania
                     
                     
                        5 878 000
                     
                  
                        Slovenia
                     
                     
                        520 000
                     
                  
                        Slovakia
                     
                     
                        1 805 000
                     
                  
                        Suomi
                     
                     
                        1 965 000
                     
                  
                        Ruotsi
                     
                     
                        1 046 000
                     
                  
                        Yhdistynyt kuningaskunta
                     
                     
                        12 258 000
                     
                  
                        Yhteensä
                     
                     
                        120 000 000”